b"\n_START_ARTICLE_\nDaniel Benmayor\n_START_SECTION_\nCarrera cinematogr\xc3\xa0fica\n_START_PARAGRAPH_\nDespr\xc3\xa9s d'haver rodat el curtmetratge Las ovejas negras, el 2009 Daniel Benmayor va dirigir Paintball, la seva opera prima. El nom de la pel\xc2\xb7l\xc3\xadcula fa refer\xc3\xa8ncia al joc b\xc3\xa8l\xc2\xb7lic en el qual els contrincats, armats amb metralletes, es disparen boles de pintura entre ells. Al film, aix\xc3\xb2 no obstant, el joc de guerra es converteix en una carniceria real en la qual els protagonistes acaben lluitant per a la seva pr\xc3\xb2pia superviv\xc3\xa8ncia en un ball de sang pr\xc3\xb2xim al gore._NEWLINE_La pel\xc2\xb7l\xc3\xadcula, produ\xc3\xafda per Filmax i rodada el juny de 2008 a la serra de Collserola i a Castellar de n'Hug (Bergued\xc3\xa0), va ser un frac\xc3\xa0s comercial._NEWLINE_El 2010 Daniel Benmayor va estrenar Bruc (pel\xc2\xb7l\xc3\xadcula), el seu segon curtmetrage. El rodatge de la pel\xc2\xb7l\xc3\xadcula va comen\xc3\xa7ar l'estiu de 2009 a les coves del Salnitre de Collbat\xc3\xb3 i altres indrets als voltants de la muntanya de Montserrat com el Bruc, el monestir de Santa Cec\xc3\xadlia o Mura. La pel\xc2\xb7l\xc3\xadcula, produ\xc3\xafda per Ikiru Films, va obtenir un total de 12 nominacions als Premis Gaud\xc3\xad de 2012, dels quals nom\xc3\xa9s va guanyar tres guardons t\xc3\xa8cnics._NEWLINE_El 2010, la productora de cinema americana 20th Century Fox va anunciar que Baniel Benmayor seria l'encarregat de dirigir la segona entrega de la pel\xc2\xb7l\xc3\xadcula d'acci\xc3\xb3 Hitman, amb un gui\xc3\xb3 ja preparat de Kyle Ward. La primera part, dirigida per Xavier Gens, va ser estrenada el 2007 i es basa en el videojoc hom\xc3\xb2nim, Hitman."